Lielborne
Šis raksts ir par apdzīvotu vietu. Par upi skatīt rakstu Borne. Lielborne (IPA: [liɛ͡lbɔrnɛ]; agrāk arī Grosborna) ir ciems Augšdaugavas novada Salienas pagastā. Izvietojusies pagasta ziemeļdaļā Bornes upes kreisajā krastā pie autoceļa P69 10 km no pagasta centra Salienas, 37 km no novada domes Daugavpilī un 254 km no Rīgas. Apdzīvotā vieta izveidojusies pie bijušās Lielbornes muižas (Groß-Born) centra. Muižas kungu māja un saimniecības ēkas ir vietējas nozīmes arhitektūras pieminekļi.